**Téma: Živočíchy lúk**

Na **lúkach** žijú **rozličné** druhy **živočíchov**, najmä **hmyzu**. Majú tu **vhodné** a výhodné **podmienky** pre svoj **život**. Nachádzajú tu **potravu** aj **úkryt**. Pri kosení ich môžeme ohroziť.

**Živočíchy na lúkach**

****

**Ovad-** už ho poznáš. Jeho larvy sa vyvíjajú vo vodnom prostredí. Dospelý hmyz sa zdržiava tam, kde sa pasie napríklad krava

**Mravec-** stavbou tela a spôsobom života sa podobajú na mravce žijúce v lese. Hniezda stavajú medzi steblami v pôde.





**Kobylka**- žije na slnečných lúkach a pasienkoch.



**Koník**- žijeme na vlhkejších lúkach.

**Kobylka** má dlhšie tykadlá a krídla. **Koník** má krátke tykadlá i krídla. Majú dlhé a silné zadné nohy. Dobre skáču. Pomocou krídel vydávajú bzučivý – cvrlikavý zvuk.

**Motýle-** sú náš najkrajší hmyz. Na lúkach prevládajú denné motýle. Sú pestro sfarbené. Dlhým cuciakom sajú z kvetov sladkú šťavu.

Ak na lúke nájdeš mŕtveho motýľa a chytíš ho za krídlo. Zostanú ti na prstoch farebné šupiny.

 





**Motýľ** nie je vždy taký pekný ako na lúke. Počas vývinu **prechádza niekoľkými podobami.**

**Húsenice** motýľov rýchlo rastú. Sú žravé. Poškodzujú rastliny. Keď **sa zakuklia**, prestanú prijímať potravu. **Z kukly** vylieta **motýľ**.

**Motýle** sú **užitočné**, **opeľujú** rastliny.